Hələbə bombalar yağır
Hava hücumları nəticəsində 3 milki vətəndaş həlak olub, 15-dən çox adam yaralanıb
Suriyanın müxalif Tiqa xəbər agentliyinin yaydığı videoda Hələb vilayətinin Darat İzza şəhərinə raket yağışı nümayiş etdirilir. Görüntülərdəki güclü partlayış və şəhəri bürüyən tüstüyə hökumət və Rusiya qüvvələrinin bombardmanı səbəb olub. Hava hücumları nəticəsində 3 milki vətəndaşın həlak olduğu, 15-dən çox adamın yaralandığı bildirilir. Rusiyanın Suriyanın ən böyük şəhəri olan Hələbdə elan etdiyi 10 saatlıq atəşkəs başa çatıb. Hökumət isə rəqib döyüşçülərə təhlükəsiz korridorlarla şəhərin evakuasiyasına ultimatum verib. Hələbdə 275 min mülki sakinin qaldığı təxmin edilir. Şahidlərin dediyinə görə, rəqib qüvvələrin nəzarətində olan əraziləri tərk edən olmayıb. Baxmayaraq ki, hazırlıqlar insanların evkusiyasını nəzərdə tutur. Britaniyada yerləşən Suriyada İnsan Haqlarının Müşahidəsi qrupu son 8 gün ərzində 25-i uşaq olmaqla, 75 adamın öldürüldüyünü bildirib. Suriya ordusu isə rəqib döyüşçülərin hücumları nəticəsində 80 adamın həlak olduğunu deyir.